**JEGYZŐKÖNYV**

**Készült:** Telki Község Képviselő-testülete Pénzügyi Bizottságának **2017. október 30-án 17:13 órai kezdettel** a Pipacsvirág Magyar- Angol Kéttanítási Nyelvű Általános Iskola Ebédlő, Telki, Muskátli u.2.szám alatt megtartott **rendes nyílt** üléséről.

**Jelen vannak:**

Deltai Károly Polgármester

Dr. Lack Mónika Jegyző

Móczár Gábor Alpolgármester

Takács Zoltán Alpolgármester

Földvári-Nagy László Bizottsági elnök

Fillinger Zsófia Bizottsági tag

Szigeti Antal Bizottsági tag

Király Péter Bizottsági tag

Halász Terézia Képviselő

Hoós Péter Műszaki ügyintéző

Vetési Vincéné Pénzügyi vezető

Király Gábor

Földvári-Nagy László levezető bizottsági elnök köszönti a bizottság tagjait és a megjelenteket, megállapítja, hogy a Bizottság határozatképes, az ülést megnyitja. Hitelesítőnek felkéri Szigeti Antal bizottsági tagot.

Telki Község Képviselő-testületének Pénzügyi Bizottsága egyhangú szavazattal -4 fő bizottsági tag volt jelen a szavazáskor- határozathozatal mellőzésével az alábbi napirendet fogadja el.

**Napirend:**

[**1./ 2017.évi közbeszerzési terv módosítása**](http://telki.hu/images/e-hivatal/eloterjesztesek/2017/KT/10_30/17.np.Kozbeszerzesi_terv_modositasarol.pdf)Előterjesztő: polgármester

[**2./ 2017. évi költségvetési rendelet módosításáról**](http://telki.hu/images/e-hivatal/eloterjesztesek/2017/KT/10_30/2._np._2017_evi_koltsegvetesi_rendelet_modositasa.pdf)

Előadó: Polgármester

[**3./ Telki Polgármesteri Hivatal létszámfejlesztésének kérdéséről**](http://telki.hu/images/e-hivatal/eloterjesztesek/2017/KT/10_30/3.np.Polgarmesteri_Hivatal_letszamfejlesztesi_kerdese.pdf)  
Előadó: Polgármester

[**4./ Az önkormányzat Intézményei  ( A Pipacsvirág Magyar - Angol Két Tanítási Nyelvű Általános Iskola  Telki Óvoda, Telki Polgármesteri Hivatal, Telki Orvosi Rendelő, Pajta ) épületeinek napi takarítási valamint nagytakarítási  munkálatainak elvégzésére vonatkozó szerződés felmondása**](http://telki.hu/images/e-hivatal/eloterjesztesek/2017/KT/10_30/4.np._Onkormanyzat_intezmenyei_takaritas_szerzodes_felmondasa.pdf)Előadó: Polgármester

**5**[**./ Zápor utca útépítésének kérdéséről**](http://telki.hu/images/e-hivatal/eloterjesztesek/2017/KT/10_30/7.np.Zapor_utca_utepitesenek_kerdeserol.pdf)   
Előadó: Polgármester

**6**[**./ Az önkormányzat tulajdonában lévő úthálózat hóeltakarítási és téli síkosság mentesítési munkáinak elvégzésére**](http://telki.hu/images/e-hivatal/eloterjesztesek/2017/KT/10_30/8.np_Hoeltakaritas_eloterjesztes.pdf)Előadó: Polgármester

**7**[**./ A nem közművel összegyűjtött háztartási szennyvíz begyűjtésére vonatkozó közszolgáltatására szóló pályázat kiírása**](http://telki.hu/images/e-hivatal/eloterjesztesek/2017/KT/10_30/9.np._Nem_kozmuvel_osszegyujtott_haztartasi_eloterj.pdf)Előadó: Polgármester

[**8./ Völgyrét útépítés és csapadékvíz elvezetés tervfelülvizsgálat**](http://telki.hu/images/e-hivatal/eloterjesztesek/2017/KT/10_30/10.np.Volgyret_tervfelulvizsgalat.pdf)Előadó: Polgármester

**9./ Telki 056/27 hrsz hasznosításáról**  
Előadó: Polgármester

[**10./ A Telki  125/ 1  hrsz-ú ingatlan ingatlanrészének bérletéről**](http://telki.hu/images/e-hivatal/eloterjesztesek/2017/KT/10_30/13.np.Telki_125-1__hrsz-u_ingatlan_ingatlanresz_berleterol.pdf)   
Előterjesztő: polgármester

[**11./A Telki Polgárőrség Bűnmegelőzési és Önvédelmi Egyesület 2017.évi támogatási keret felhasználás módosításáról**](http://telki.hu/images/e-hivatal/eloterjesztesek/2017/KT/10_30/15.np.Polgarorseg_2017.evi_tamogatasi_keret_felhasznalas_modositasarol_(003).pdf)   
Előterjesztő: polgármester

Egyebek

**Napirendek tárgyalása**

**1./**  [**2017.évi közbeszerzési terv módosítása**](http://telki.hu/images/e-hivatal/eloterjesztesek/2017/KT/10_30/17.np.Kozbeszerzesi_terv_modositasarol.pdf)

**Előadó:** Polgármester

*Az előterjesztés a jegyzőkönyv melléklete.*

Fillinger Zsófia: Ami a táblázatban szerepel becsült nettó érték, az a közbeszerzés értéke ugye és nem a beruházásé?

Dr. Lack Mónika: Nem, az a beruházás értéke és nem 180 ezerről hanem 180 millióról beszélünk nettóban.

Fillinger Zsófia: Tehát akkor mégis a beruházás értéke.

Dr. Lack Mónika: A beruházás értéke. Igen. És benne volt még az áprilisban elfogadott közbeszerzési tervbe az Óvoda energetikai fejlesztése 50 millió forintos összeggel, amit benne hagyjunk ugye? Azzal egészítsük ki.

Földvári-Nagy László bizottsági elnök szavazásra teszi fel a határozati javaslatot.

**Telki Község Képviselő-testülete**

**Pénzügyi Bizottsága**

**84/2017. (X.30.) számú PÜB állásfoglalása**

**A Pénzügyi Bizottság 4 igen szavazattal, egyhangúlag – 4 fő bizottsági tag volt jelen az ülésen – javasolja a képviselő-testületnek az alábbi határozati javaslat elfogadását:**

***Telki község önkormányzat képviselő-testület***

***2017.évi Közbeszerzési Terv módosításáról***

*A közbeszerzésekről szóló 2015. évi CXLIII. törvény (a továbbiakban: Kbt.) 33. § (1) bekezdése értelmében Telki Község Önkormányzata, mint a Kbt. 5. § (1) bekezdés a) pontja szerinti ajánlatkérő, a költségvetési év elején éves összesített közbeszerzési tervet köteles készíteni az adott évre tervezett közbeszerzéseről. Telki Község Önkormányzatának képviselő-testületi a 2017. március 29-i ülésén 45/2017.(III.29.) Öh. számú határozattal elfogadott Közbeszerzési Tervét módosítsa. A Kbt. értelmében az ajánlatkérő szervezet a közbeszerzési tervben nem szereplő közbeszerzésre vagy a tervben foglaltakhoz képest módosított közbeszerzésre vonatkozó eljárást is lefolytathat, ha az általa előre nem látható okból előállt közbeszerzési igény vagy egyéb változás merült fel. Ezekben az esetekben a közbeszerzési tervet módosítani kell az ilyen igény vagy egyéb változás felmerülésekor, megadva a módosítás indokát is.*

*Telki Község Képviselő-testülete az önkormányzat 2017. évi közbeszerzési tervének módosítását az alábbiak szerint elfogadja.*

|  |  |  |
| --- | --- | --- |
| ***Tervezett beszerzés, szolgáltatás igénybevétel*** | ***Becsült érték nettó (eFt.)*** | ***Közbeszerzés megkezdésének tervezett időpontja*** |
| *Telki Óvoda energetikai fejlesztés* | *50.000* | *2017. május* |
| *Telki Egészségház építés* | *180.000* | *2017. november* |

*Határidő: azonnal*

*Felelős: Polgármester*

**2./** [**2017. évi költségvetési rendelet módosításáról**](http://telki.hu/images/e-hivatal/eloterjesztesek/2017/KT/10_30/2._np._2017_evi_koltsegvetesi_rendelet_modositasa.pdf)

**Előadó:** Polgármester

*Az előterjesztés a jegyzőkönyv melléklete.*

Vetési Vincéné: A költségvetés módosításra az alábbi indokok okán volt szükség: Az állami támogatások többletbevétele, illetve a telek értékesítés többlet. Illetve olyan többletbevételek, amik nem voltak az eredeti költségvetésbe tervezbe és azoknak a kiadásai.

*17:16 perckor megérkezett Móczár Gábor alpolgármester úr.*

Szigeti Antal: A többletkiadás ezeknek a vele járó kiadásai?

Vetési Vincéné: Többletbevételek és ún. kötelező kiadás is, és ahol nincsen kiadás ott viszont tartalékba kell. Illetve a testületi döntések.

Szigeti Antal: A kiadások között van-e más is?

Vetési Vincéné: A zárszámadási rendelet elszámolása. Illetve a tankerületnek nem sikerült átíratnia csak szeptemberben a gázdíjat ezért többe kerültek a közüzemi díjak, amit tovább számláztunk a Tankerületnek.

Földvári-Nagy László bizottsági elnök szavazásra teszi fel a határozati javaslatot.

A Pénzügyi Bizottság 4 igen szavazattal egyhangúlag -4 fő bizottsági tag volt jelen az ülésen – javasolja a képviselő-testületnek az alábbi rendeleti javaslat elfogadását

**Telki Község Képviselő-testülete**

**Pénzügyi Bizottsága**

**85/2017. (X.30.) számú PÜB állásfoglalása**

**A Pénzügyi Bizottság 4 igen szavazattal, egyhangúlag – 4 fő bizottsági tag volt jelen az ülésen – javasolja a képviselő-testületnek a** [**2017. évi költségvetési rendelet módosításáról**](http://telki.hu/images/e-hivatal/eloterjesztesek/2017/KT/10_30/2._np._2017_evi_koltsegvetesi_rendelet_modositasa.pdf)**szóló helyi rendelet elfogadását.**

[**3./ Telki Polgármesteri Hivatal létszámfejlesztésének kérdéséről**](http://telki.hu/images/e-hivatal/eloterjesztesek/2017/KT/10_30/3.np.Polgarmesteri_Hivatal_letszamfejlesztesi_kerdese.pdf)  
Előadó: Polgármester

*Az előterjesztés a jegyzőkönyv melléklete.*

Deltai Károly polgármester: Az új ASP rendszer, amit használni kell, az olyan terhet jelent a hivatali dolgozók számára, ami által kezelhetetlen és követhetetlen a munkamennyiség. Muszáj embert felvenni. Nagyon nehéz pénzügyest találni. Az összes környező Polgármesteri Hivatal ezzel küzd, hogy pénzügyest keres, mivel egy olyan rendszert kell használni, ami sokkal több adminisztrációs terhet jelent a hivatalnak. Mindenképpen javaslom a létszámfejlesztést, azzal, hogy valószínűleg nehéz lesz embert találni.

Fillinger Zsófia: Az ASP rendszer az igazgatáson például nem igényel létszámtöbbletet?

Dr. Lack Mónika: Én nem zárom ki, tehát jogos a felvetés, hogy az igazgatáson is fejleszteni kell. Ott még nem tapasztaljuk, ott januártól fognak indulni az ASP szakrendszerei. Nehéz év lesz a jövő év, választásokkal megtűzdelve, tehát nem kizárt, hogy az év első negyedévében újabb létszámfejlesztésre lesz szükség.

Deltai Károly polgármester: Ha lehet fokozatosan, egyszerre csak a legfontosabbat. Most a pénzügyre kell ember.

Földvári-Nagy László bizottsági elnök szavazásra teszi fel a határozati javaslatot.

A Pénzügyi Bizottság 4 igen szavazattal egyhangúlag -4 fő bizottsági tag volt jelen az ülésen – javasolja a képviselő-testületnek az alábbi határozati javaslat elfogadását

**Telki Község Képviselő-testülete**

**Pénzügyi Bizottsága**

**86/2017. (X.30.) számú PÜB állásfoglalása**

**A Pénzügyi Bizottság 4 igen szavazattal, egyhangúlag – 4 fő bizottsági tag volt jelen az ülésen – javasolja a képviselő-testületnek az alábbi határozati javaslat elfogadását:**

***Telki Polgármesteri Hivatal létszámfejlesztésének kérdéséről***

*Telki község önkormányzat Polgármesteri Hivatal létszámfejlesztés kérdése Telki Község Önkormányzat képviselő-testülete úgy határoz, hogy a Telki Polgármesteri Hivatal létszámkeretét 1 fő köztisztviselői létszámmal bővíti. A személyi juttatások fedezetét a 2018.évi költségvetés biztosítja.*

*Határidő 2018. január 1.*

*Felelős: Polgármester*

[**4./ Az önkormányzat Intézményei  ( A Pipacsvirág Magyar - Angol Két Tanítási Nyelvű Általános Iskola  Telki Óvoda, Telki Polgármesteri Hivatal, Telki Orvosi Rendelő, Pajta ) épületeinek napi takarítási valamint nagytakarítási  munkálatainak elvégzésére vonatkozó szerződés felmondása**](http://telki.hu/images/e-hivatal/eloterjesztesek/2017/KT/10_30/4.np._Onkormanyzat_intezmenyei_takaritas_szerzodes_felmondasa.pdf)Előadó: Polgármester

*Az előterjesztés a jegyzőkönyv melléklete.*

Szigeti Antal: Lesz másik szolgáltató Polgármester Úr?

Deltai Károly polgármester: Hát ha lesz, akkor az a Tankerület feladata lesz. Már tárgyaltunk a mostani takarítócéggel. Minden szereplővel beszéltünk. Elképzelhető, hogy a mostani cég viszi tovább az óvodát és a hivatalt, mert ott nem volt probléma egyébként. Senkinek semmi gondja nem volt. Meglátjuk hogy reagálnak erre, miután felmondjuk a szerződést.

Földvári-Nagy László bizottsági elnök szavazásra teszi fel a határozati javaslatot.

A Pénzügyi Bizottság 4 igen szavazattal egyhangúlag -4 fő bizottsági tag volt jelen az ülésen – javasolja a képviselő-testületnek az alábbi határozati javaslat elfogadását

**Telki Község Képviselő-testülete**

**Pénzügyi Bizottsága**

**87/2017. (X.30.) számú PÜB állásfoglalása**

**A Pénzügyi Bizottság 4 igen szavazattal, egyhangúlag – 4 fő bizottsági tag volt jelen az ülésen – javasolja a képviselő-testületnek az alábbi határozati javaslat elfogadását:**

***Az önkormányzat Intézményei ( A Pipacsvirág Magyar - Angol Két Tanítási Nyelvű Általános Iskola Telki Óvoda, Telki Polgármesteri Hivatal, Telki Orvosi Rendelő, Pajta) épületeinek napi takarítási valamint nagytakarítási munkálatainak elvégzésére vonatkozó szerződés felmondása***

*Telki község Képviselő-testülete úgy határoz, hogy a Dig-Build Kft-vel 2016. június 28-án aláírt vállalkozási szerződést, a szerződés 10.4. pontja alapján rendes felmondással -3 hónap felmondási idővel- felmondja. A felmondási idő az írásban közölt felmondás kézhezvételét követő napon kezdődik. A képviselő-testület felhatalmazza a polgármestert a szerződés felmondás aláírására.*

*Felelős: Polgármester*

*Határidő: azonnal*

**5**[**./ Zápor utca útépítésének kérdéséről**](http://telki.hu/images/e-hivatal/eloterjesztesek/2017/KT/10_30/7.np.Zapor_utca_utepitesenek_kerdeserol.pdf)   
Előadó: Polgármester

*Az előterjesztés a jegyzőkönyv melléklete*

Szigeti Antal: Két ház nem vállalta ugye a költségeket? De nekik ez most kötelező lesz. Ugye?

Deltai Károly polgármester: Mindenképpen kötelező lesz, de az egész összeget mi fogjuk előfinanszírozni és majd után lehet kivetni az ingatlanra eső részt, aki pedig nem fizeti be azon pedig behajtjuk valamilyen módon. Kicsit alacsonyabbak a vállalási összegek, mint amit eredetileg prognosztizáltunk.

Földvári-Nagy László bizottsági elnök szavazásra teszi fel a határozati javaslatot.

**Telki Község Képviselő-testülete**

**Pénzügyi Bizottsága**

**88/2017. (X.30.) számú PÜB állásfoglalása**

**A Pénzügyi Bizottság 4 igen szavazattal, egyhangúlag – 4 fő bizottsági tag volt jelen az ülésen – javasolja a képviselő-testületnek az alábbi határozati javaslat elfogadását:**

***Az önkormányzat tulajdonában lévő Telki, Zápor utca II. ütem (Forrás utca - Zápor utca Hrsz: 910 út közötti zsákutca szakasz) útépítési és CSAPADÉKVÍZ-ELVEZETÉSI MUNKÁINAK ELVÉGZÉSE (Pályázatok kiértékelése)***

*Telki község Képviselő-testülete úgy határozott, hogy az önkormányzat tulajdonában lévő úthálózat Telki, Zápor utca II. ütem (Forrás utca - Zápor utca Hrsz: 910 út közötti zsákutca szakasz) útépítési és csapadékvíz-elvezetési munkáinak elvégzése kiírt pályázatra a beérkezett pályázatok kiértékelése alapján a legkedvezőbb ajánlatot benyújtó Hornyák Útépítő Kft-t ( (2890 Tata, Faller Jenő úti ipartelep, 2158/59. ) jelöli ki győztesnek.*

*Felelős: Polgármester*

*Határidő: azonnal*

**6**[**./ Az önkormányzat tulajdonában lévő úthálózat hóeltakarítási és téli síkosság mentesítési munkáinak elvégzésére**](http://telki.hu/images/e-hivatal/eloterjesztesek/2017/KT/10_30/8.np_Hoeltakaritas_eloterjesztes.pdf)

Előadó: Polgármester

*Az előterjesztés a jegyzőkönyv melléklete*

Deltai Károly polgármester: A hosszabb szervezési időszakot az indokolja, hogy aki eddig ellátta, az így tudja garantálni a minőséget, illetve így tud fejleszteni, ő eszközt akar fejleszteni. Ha versenytárs jelentkezik ugyanezekkel a paraméterekkel, jobb áron akkor nyilvánvaló, hogy övé a feladat. De ahhoz, hogy az útjainkat jó minőségben tudjuk tisztán tartani és esetleges eszközfejlesztésben is tudjon gondolkodni, az aki most ellátja, egy hosszabb időszak indokoltnak tűnik.

Földvári-Nagy László bizottsági elnök szavazásra teszi fel a határozati javaslatot.

A Pénzügyi Bizottság 4 igen szavazattal egyhangúlag -4 fő bizottsági tag volt jelen az ülésen – javasolja a képviselő-testületnek az alábbi határozati javaslat elfogadását

**Telki Község Képviselő-testülete**

**Pénzügyi Bizottsága**

**89/2017. (X.30.) számú PÜB állásfoglalása**

**A Pénzügyi Bizottság 4 igen szavazattal, egyhangúlag – 4 fő bizottsági tag volt jelen az ülésen – javasolja a képviselő-testületnek az alábbi határozati javaslat elfogadását:**

***Telki önkormányzati tulajdonú belterületi úthálózatának hó eltakarítási és téli síkosság mentesítési munkáinak elvégzésére pályázat kiírásáról.***

***(2017. 12. 01 - 2022. 03. 01.)***

*Telki község Képviselő-testülete pályázatot ír ki a tulajdonában lévő úthálózat (2017. 12. 01 - 2022. 03. 01. közötti időszak) hó eltakarítási és téli síkosság mentesítési munkáinak elvégzésére. Az ajánlati felhívást a határozat melléklete tartalmazza.*

*Felelős: Polgármester*

*Határidő: Pályázatok benyújtása 2017. november 10.*

*Pályázatok értékelése, döntés 2017. november 30.*

**7** [**./ A nem közművel összegyűjtött háztartási szennyvíz begyűjtésére vonatkozó közszolgáltatására szóló pályázat kiírása**](http://telki.hu/images/e-hivatal/eloterjesztesek/2017/KT/10_30/9.np._Nem_kozmuvel_osszegyujtott_haztartasi_eloterj.pdf)Előadó: Polgármester

*Az előterjesztés a jegyzőkönyv melléklete*

Deltai Károly polgármester: Lejárt a szerződés és az új szerződés a csatornázás várható időpontjához van igazítva. Amikor megvalósul a csatornázatlan területek közművesítése akkor az a szerződés lejár.

Fillinger Zsófia: Ez a szolgáltató akar pályázni ugye?

Dr. Lack Mónika: Úgy tudjuk, hogy igen.

Szigeti Antal: Mit jelent az, hogy csatornázás befejezése?

Deltai Károly polgármester: 2018. vége.

Földvári-Nagy László: Ez a hivatalos.

Fillinger Zsófia: Azt gondolom, hogy jó pár éve ugyanazt az adót fizetem. Nincs út és csatorna és ugyanazt az adót fizetem, mint mások. Most már nagyon sokan laknak azon a részen.

Földvári-Nagy László: Reméljük ez most már megoldódik.

Földvári-Nagy László bizottsági elnök szavazásra teszi fel a határozati javaslatot.

A Pénzügyi Bizottság 4 igen szavazattal egyhangúlag -4 fő bizottsági tag volt jelen az ülésen – javasolja a képviselő-testületnek az alábbi határozati javaslat elfogadását

**Telki Község Képviselő-testülete**

**Pénzügyi Bizottsága**

**90/2017. (X.30.) számú PÜB állásfoglalása**

**A Pénzügyi Bizottság 4 igen szavazattal, egyhangúlag – 4 fő bizottsági tag volt jelen az ülésen – javasolja a képviselő-testületnek az alábbi határozati javaslat elfogadását:**

***A nem közművel összegyűjtött háztartási szennyvíz begyűjtésére vonatkozó közszolgáltatására szóló ajánlatok elbírálása***

*A képviselő-testület a nem közművel összegyűjtött háztartási szennyvíz kezelését ( gyűjtését, szállítását, ártalmatlanítását ) a település területén kötelező helyi közszolgáltatás ellátására pályázatot ír ki. A képviselő-testület jóváhagyja a határozat mellékletét képező pályázat kiírást.*

*Határidő: azonnal*

*Felelős: polgármester*

**8**[**./ Völgyrét útépítés és csapadékvíz elvezetés tervfelülvizsgálat**](http://telki.hu/images/e-hivatal/eloterjesztesek/2017/KT/10_30/10.np.Volgyret_tervfelulvizsgalat.pdf)Előadó: Polgármester

*Az előterjesztés a jegyzőkönyv melléklete*

Deltai Károly polgármester: Ott vannak a számok. Szerintem legyen egy tervünk, akár részletben akár egyenként meg tudjuk valósítani, amit meg akarunk. Ha beesik egy pályázat akkor tudjunk pályázni. Szerintem ez egy ésszerű dolog.

Földvári-Nagy László bizottsági elnök szavazásra teszi fel a határozati javaslatot.

**Telki Község Képviselő-testülete**

**Pénzügyi Bizottsága**

**91/2017. (X.30.) számú PÜB állásfoglalása**

**A Pénzügyi Bizottság 4 igen szavazattal, egyhangúlag – 4 fő bizottsági tag volt jelen az ülésen – javasolja a képviselő-testületnek az alábbi határozati javaslat elfogadását:**

***Telki Völgyrét útépítés és csapadékvíz-elvezetési engedélyezési terv felülvizsgálatáról***

*Telki Község képviselő-testülete úgy határoz, hogy a Telki Völgyrét útépítés és csapadékvízelvezetési engedélyezési terveinek tervfelülvizsgálatra és engedélyezésének elkészítését megrendeli az Aqua Complex Tervező és Mérnöki Szolgáltató Kft.-től (1104 Budapest, Sörgyár utca 21-25. A. ép. II/2. ) 450 000.- Ft + 121 500.- Ft ÁFA, azaz összesen bruttó 571.500.- Ft összegben.*

*A tervezési költség fedezetét a 2017.évi költségvetés tartalékkerete biztosítja.*

*A képviselő-testület felhatalmazza a polgármester a szerződés aláírására.*

*Határidő: azonnal*

*Felelős: polgármester*

**9./ Telki 056/27 hrsz hasznosításáról**  
Előadó: Polgármester

*Az előterjesztés a jegyzőkönyv melléklete*

Földvári-Nagy László bizottsági elnök javasolja a napirend levételét.

A Pénzügyi Bizottság 4 igen szavazattal egyhangúlag -4 fő bizottsági tag volt jelen az ülésen – határozathozatal nélkül elfogadta a javaslatot.

[**10./ A Telki  125/ 1  hrsz-ú ingatlan ingatlanrészének bérletéről**](http://telki.hu/images/e-hivatal/eloterjesztesek/2017/KT/10_30/13.np.Telki_125-1__hrsz-u_ingatlan_ingatlanresz_berleterol.pdf)   
Előterjesztő: polgármester

*Az előterjesztés a jegyzőkönyv melléklete*

Deltai Károly polgármester: Emeljünk a díjon vagy maradhat ennyi?

Móczár Gábor: Kérdés, hogy mi a szándékunk vele.

Deltai Károly polgármester: Konkrétabb szándékunk erre a területre pillanatnyilag nincsen.

Földvári-Nagy László bizottsági elnök szavazásra teszi fel a határozati javaslatot.

**Telki Község Képviselő-testülete**

**Pénzügyi Bizottsága**

**92/2017. (X.30.) számú PÜB állásfoglalása**

**A Pénzügyi Bizottság 4 igen szavazattal, egyhangúlag – 4 fő bizottsági tag volt jelen az ülésen – javasolja a képviselő-testületnek az alábbi határozati javaslat elfogadását:**

***A Telki 125/1 hrsz-ú ingatlan ingatlanrészének bérletéről***

*Telki Község Önkormányzat képviselő-testülete úgy határoz, hogy a Telki Önkormányzat tulajdonét képező, Telki 125/1 hrsz-ú ingatlanból 756 m2 alapterületű ingatlanrészt 4 év időtartamra ad Horváth József ( 2089 Telki, Fő u. 31. ) szám alatti lakos részére.*

*Az ingatlanrész bérleti díját:100.000.- Ft ban határozza meg.*

*Felhatalmazza a polgármestert a szerződés aláírására.*

*Határidő: 2017. november 30.*

*Felelős: polgármester*

[**11./A Telki Polgárőrség Bűnmegelőzési és Önvédelmi Egyesület 2017.évi támogatási keret felhasználás módosításáról**](http://telki.hu/images/e-hivatal/eloterjesztesek/2017/KT/10_30/15.np.Polgarorseg_2017.evi_tamogatasi_keret_felhasznalas_modositasarol_(003).pdf)   
Előterjesztő: polgármester

*Az előterjesztés a jegyzőkönyv melléklete*

Földvári-Nagy László: Tehát az az indok, hogy a gépjármű vizsgáztatás kevesebbe került, mint amire terveztük, viszont elég rossz állapotban van egyéb szempontból az autó. Például a matricázás az szégyenletes. Most már használatban van az autó. Eredetileg úgy volt, hogy nem nagyon lesz használva az autó, nem lesz fogyasztás, de közben mégis lett. Tehát erre kéne átcsoportosítani a megnyert összeget. Belső átcsoportosítás lenne.

Szigeti Antal: Ha valamit, akkor a Polgárőrségnek a támogatását meg kéne emelni, mert ez vicces, hogy saját tagdíjból tartják fenn magukat, meg gondolom a zsebpénzükből is. Azt hiszem, hogy az egyetlen olyan civil szervezet, amelyik kimondottan közérdeket szolgál. Nem öncélú.

Földvári-Nagy László bizottsági elnök szavazásra teszi fel a határozati javaslatot.

**Telki Község Képviselő-testülete**

**Pénzügyi Bizottsága**

**93/2017. (X.30.) számú PÜB állásfoglalása**

**A Pénzügyi Bizottság 3 igen szavazattal 1 tartózkodással -4 fő bizottsági tag volt jelen az ülésen, Földvári-Nagy László érintettség miatt tartózkodott – javasolja a képviselő-testületnek az alábbi határozati javaslat elfogadását**

***A Telki Polgárőrség Bűnmegelőzési és Önvédelmi Egyesület 2017.évi támogatási keret felhasználás módosításáról***

*A képviselő-testület úgy határoz, hogy a Telki Polgárőrség Bűnmegelőzési és Önvédelmi Egyesület részére odaítélt 2017.évi támogatási összeg felhasználási javaslatának módosítását elfogadja.*

*Hozzájárul a 2017.évi támogatási összegen belüli átcsoportosítás végrehajtásra az alábbiak szerint:*

|  |  |  |
| --- | --- | --- |
| ***Kiadási jogcím*** | ***Megítélt támogatás*** | ***Jóváhagyott módosítás*** |
| ***Dologi kiadások*** |  |  |
| *Gépjármű felújítás, vizsgáztatás* | *300.000.- Ft* | *126.000.- Ft* |
| *Gépjármű fóliázás* |  | *54.000.- Ft* |
| *Üzemanyag* |  | *100.000.- Ft* |
| *Eszközök ( mellény, fényhíd)* | *20.000.- Ft* | *40.000.- Ft* |
| *Évzáró rendezvény* | *60.000.- Ft* | *60.000.- Ft* |
| ***Mindösszesen kiadások*** | ***380.000.- Ft*** | ***380.000.- Ft*** |

*Határidő: azonnal*

*Felelős: Polgármester*

Az ülésen több hozzászólás nem volt. Földvári-Nagy László levezető elnök megköszöni a bizottsági tagoknak és a képviselőknek a részvételt és az ülést bezárja.

Földvári Nagy László Szigeti Antal

bizottsági elnök hitelesítő